Щиб хъвалеб букIараб 1952 соналда «Гумбеталъул колхозчи» газеталда » MaгIарухъ - Авар Басмабазул Цолъи\nБакълъулазул басмаялъ 65 сон тIубаялде\nЗахIматчагIазул тIалаб тIубазаби мурадалда, гьаб ахирияб заманалда Гумбет райпоялъ Гъоркь Инхо цIияб пекарня рагьун буго.\nГьелъ хъулухъ гьабулеб буго, гIицIго инхдерил гIадамазе гуребги, сверухъ ругел росабазеги.\nКватIичIого, гьениб столоваяги рагьизе буго.\nУчительзабазе - рукъзал\nАргъвани росулъ учительзабазе цIиял рукъзал ран лъугIизаруна. Гьел рукъзал рохьун, къачIан руго ва гьениб хъарщиги кьабулеб буго. ЦIибараб анлъабго рукъ 1952-1953 цIалул соналда пайда босизе кьезе буго.\nПионеразул хIухьбахъиялъул лагерь\nЛъугIана 1951-1952 цIалул сон. ХIухьбахъиялде ана нилъер районалъул школазул анцI-анцI цIалдохъаби.\nШкола къан хадуб лъималазул лъикIаб хIухьбахъи гIуцIи мурадалда 25 июналъ нилъер районалда рагьизе буго пионеразул лагерь. Гьениве ине вуго школазда лъикI цIаларав 30 пионер. Пионеразул лагерь букIинесеб бакI тIабигIияб рахъалъ цIакъ санагIат бугеб бакI буго. Гьеб буго Гъадари росдада аскIоб бугеб гIурччинаб мегIер. Гьенир руго батIи-батIиял хурдул, тIугьдул, бацIцIадаб, гьогьомараб гьава ва гь. ц.\nАнцIазарго кирпич къотIана\nЛъаратIа Орджоникидзел цIаралда бугеб кIодо гьабураб росдал магIишаталъул артелалъул гъутаналда РурухIма ХIайбулаевас анцIазарго кирпич къотIана.\nКолхозалъ гьал. ХIайбулаевас къотIараб кирпичалдасан гIи-боцIуе хасалоялде хинал минаби раялъе пайда босулеб буго.\nБат1алъи бугоха доб заманаялъ хъвалаан г1иц1го росарал бергьенлъабазул,гьабуна,т1убазабуна,рагьана,босана,бана,жакъа щиб хъвалеб бугеб нужедаго бихьулеб бугоха...\nСоветияб гIуцIиялъул заманалда «Критика гьабуна, хIасил щиб ккараб?» абураб рубрика букIунаан казият-журналазда. Гьединал критикиял макъалабаздаса хадуб чангиял хъулухъаздасаги рахъулаан. Амма гьединаб критика, гIисинал хъулухъчагIазе гурони, кIудиял тахбакIал ккуразе гIемер гьабулароан.\nКин букIаниги, заманалъул ва гIумрудул матIу буго басма. Казияталъул цересел номераздасан бихьулеб буго доб мехалъул гьумер.\nHamzatavari,Районалъул маштаб босаниги,киг1ан рек1екълъаниги абизе ккола бит1араб,доб заманалда газета ц1аларав чиясул гьеб ц1алун хадуб кинаб ниятха бук1араб?Дир х1исабалда жигарго х1алт1изе!Гьанжеин абуни...\nЗамана ва бакI рихьизарула басмабаз. МагIарулазул районал руго Европаялъул чанги пачалихъаздаса кIудиял. Къалмиде босизе жо гIемер букIуна цо росулъцин. Аслияб жо буго суалал лъезе, рорхизе ва тIанчиде рикьизе лъай, халкъалъулгун хурхен тIунгутIи. Миллаталъул гIумруялъул бакьулъ вукIине ккола хъвадарулев чи.